תור בהלכה
קטגוריות: שו_ע / חושן משפט / חושן משפט - דור המלקטים

**תור בהלכה**

1. האיסור של עקיפת התור.
2. ציורים.

עומק הפשט (חק"ט).

1. האיסור של עקיפת התור (cutting a line).
   1. **מצד אונאת דברים**.
      1. משפטי התורה (ח"א סי' פ"ד אות א') – "שאלה: האם מותר להכנס לאוטובוס, לבנק, לחנות או לכל מקום שמחכים אנשים לפניו שלא לפי התור. תשובה: אסור להכנס לפני חבירו העומד לפניו בתור. אדם שנכנס שלא בתורו - עובר גם על איסור אונאת דברים שנלמד מהפסוק 'לא תונו איש את עמיתו'. רק במקרה שכל העומדים לפניו הסכימו שיכנס לפניהם - רשאי להכנס שלא בתורו").
      2. עי' פתחי חושן (גניבה פרק ט"ו סוף ס"ק ג') – "בספר 'הזהרו בממון חבריכם' ... ובספר הנ"ל דן עוד בענין עקיפת תור, ובאיזה אופן מותר לשמור, ובעצם המושג "גזל זמן" יש לדון הרבה, שלפעמים יש בזה גם משום דררא דממונא, וכמו שמצינו חיוב תשלומים על שבת, וממילא אף בלי מעשה שאין דין תשלומין, מסתבר שעכ"פ אסור, ועכ"פ אף במקום דליכא דררא דממונא יש בזה צער עכ"פ. ועי' פרק ט הערה ל".
   2. **מצד עני המתהפך בחררה**.
      1. פתחי חושן (הל' גניבה פרק ט' סוף הע' ל') – "ויש לדון אם יש מעין דין עני המהפך לענין קדימה בקבלת חפץ או שירות במקום שיש תור, ובספר הזהרו בממון חבריכם דן בזה, והנלענ"ד שמהלכה זו ומדברי הפוסקים משמע דמה שיצטרך הראשון לטרוח ולבזבז זמן, אין זו סיבה שיצטרך לתת לו, ולפי"ז אין בעקיפת תור משום עני המהפך, אמנם אם ידוע שלא כל הממתינים בתור יקבלו, ה"ז כהפקר ומציאה, אלא שאפשר דכיון שעפ"י מנהג הבא ראשון זוכה לקבל ראשון, יש לעולם צד זכות לראשון בתור, אף על פי שיש די לכולם, ומ"מ אם רוצה המוכר או נותן השירות להקדים לאחד, נראה שאין הראשון יכול לעכב מצד דין עני המהפך, אבל מצד מנהג, ואפשר שגם מצד עשיית הישר והטוב יש להמנע גם מזה, ועי' פרק טו הערה ג".
      2. מר"מ – הרשמ"ה סגל (צהר ח"ד עמ' ק"ע ד"ה והנה).
   3. **מצד גזל זמן**.
      1. אין גזל – הרשמ"ה סגל (צהר ח"ד עמ' קע"ה ד"ה ואמנם).
      2. יש גזל – הגריש"א זצ"ל (בשבילי הפרשה עמ' שמ"ו).
      3. מר"מ – פתחי חושן (פרק ט"ו סוף ס"ק ג', לשונו לעיל).
      4. תשובות והנהגות (ח"ד סי' שי"ח ).
   4. **מצד צער בעלי חיים**.
      1. פתחי חושן (גניבה פרק ט"ו סוף ס"ק ג') - לשונו לעיל.
   5. **מצד גניבה דעת** – הרשמ"ה סגל (צהר ח"ד עמ' ק"ע), Other Peoples Money (ארטסקרול).
   6. **מצד פורץ גדר**.
      1. חזו"א (מעשה איש ח"א עמ' קמ"ז, ח"ה עמ' קמ"ו) – "היה אומר: החולף בתור על פני חבירו הקודם לו, הרי הוא בכלל 'פורץ גדרי עולם' (מהגר"ש גריינימן זצ"ל). [וראה בס' 'כוכבי אור' (עמוד ע"ב) שעניינה: מנהג קבוע שכך החליטו בני אדם. ועי' מאירי סנהדרין ל"ב]".
   7. **מצד מנהג קבוע שכך החליטו בני אדם** – כוכבי אור (הו"ד במעשה איש ח"א עמ' קמ"ז, לשונו לעיל), ציץ אליעזר (חי"ח סי' ס"ט אות ג').
   8. **מצד פשרה וצדק** – משפטי התורה (ח"א סי' פ"ד ד"ה אמנם), הרשמ"ה סגל (צהר ח"ד עמ' קע"ב ד"ה וע"פ).
   9. **מצד משיג גבול** – חזו"א (מעשה איש ח"ה עמ' קמ"ו, "מעיד הר"ר אהרן זיס שליט"א: שמעתי מפ"ק של מרן החזו"א, בתשובה לשאלתי, כי החולף על פני חבירו העומד ב'תור' עובר הוא על משיג גבול. [וראה בחלק א' עמוד קמ"ז מעדותו של הגאון רבי שמריהו גריינימן זצ"ל בשם רבינו ש'הרי הוא בכלל פורץ גדרי עולם']. והעידו על מרן ז"ל שהמתין פעם בתחנת אוטובוס, ובהגיע האוטו לא רצה להקדים את הקודמים בתור, וטען: 'יש לי זמן'").
   10. מר"מ – הגרשז"א זצ"ל (ועלהו לא יבול חלק ב' עמ' רפ"ה), הגרח"ק שליט"א (נזר החיים עמ' רל"א אות ר"ג), ביצחק יקרא (סוף חלק ו' צדקה אות מ"ט), אבני ישפה (ח"ד סי' צ"ט), הגר"ש פירסט שליט"א (קלטת מספר כ"ה), עלינו לשבח (בראשית סי' ל"ט, סי' צ"א, עמ' ק"ג), ס' אסיא (ח"ב עמ' 117), תחומין (חי"ט עמ' רס"א), הר"י כהן (בית הלל חי"ז עמ' ל"ו), הרי"ג שער (בית הלל חי"ח עמ' צ"ט).
       1. הגריש"א זצ"ל (קיצור הלכות חובל ומזיק ושמירת הגוף סעי' צ') – "וכן אסור בנסיעה לעקוף ולהכנס למסלול בלי תור, כמו שאסור בכל מקום להכנס בלי תור".
2. ציורים.
   1. **להקדמת תור לחולים** – אסיא (ח"ז עמ' קי"ז, חמ"ז עמ' 129), נשמת אברהם (יו"ד סי' רנ"ב ס"ק ב' הע' כ"ו), אנצקלופדיא הלכתית רפואית (מדף 500), ציץ אליעזר (חי"ח סי' ס"ט).
   2. **מי קודם: רכב או אוטובוס** – משפטי הלוי (פרק י"ט).
   3. **אם צריך לנתן מקום באוטובוס לזקן**.
      1. עי' יו"ד סי' רמ"ד סעי' י"א, לשיטות ומר"מ.
   4. **וקדשתו: כהן תחילה בתור, וכהן תחילה בדין**.
      1. עי' או"ח סי' ר"א סעי' ב', לשיטות ומר"מ.
   5. **האם יכול להעביר לחבירו את המספר שלו בתור**.
      1. מראי מקומות – וישמע משה (פר' חוקת תשע"ח עמ' ג').
   6. **לתפוס לחברו בחדר אוכל או באוטובוס**.
      1. מחמיר – הגר"א נבנצל שליט"א (ביצחק יקרא סוף חלק ו' צדקה אות מ"ח).
      2. אבני ישפה (אסיפת יצחק, כ"ה אדר א' תשס"ח) – תשובה: "אשר שאלת אם מותר לתפוס מקום עבור חבירו כדי שירויח תור או מקום ישיבה באוטובוס. נראה לי שאין בזה הפסד שהרי אם אחרים חושבים שאתה עושה שלא כדין, הרי בידם למחות ולומר לך שאין לך זכות לתפוס מקום עבור מי שעדיין לא הגיע. ואם אין אחד שמוחה הרי יש כאן הוכחה שהם מוחלים. אבל גם אם הם כן מוחים בידך ויטענו שלא יכולים לתפוס עבור אחר שהרי רק אתה הקדמת והשני מאחר, נראה לי שהצדק איתך שהרי הכלל הוא שזכין לאדם שלא בפניו, וכיון שאתה עושה מעשה קנין להראות שהמקום תפוס עבור אחר, או שאתה מודיע שאתה תופס לאדם אחר, שפיר שייך שזכין לאדם שלא בפניו. ואם אתה עושה מעשה וכמו שאתה מניח בגד על המושב, שפיר מועיל שזה כמו קנין אבל אם הם מוחים בשעת הזכיה וטוענים שאין לך זכות לתפוס עבור אדם אחר, נראה שלא תועיל הזכיה".